Teedrinkery – toortsie.com
April 11, 2018 April 12, 2018 ~ Toortsie
Die laaste jare op die plaas het ek baie vereensaam toe my beste vriendin buurvrou geskei het en weggetrek het, my dogter na ‘n buurdorp se skool is, ek so besig was met die administrasiewerk, en, en, en …
Nou woon ons kamtig op die dorp, maar eintlik is ons omtrent nooit hier nie.
Toe ons dorp toe getrek het, het ek my voorgeneem om, as ek hier is, dít by te woon wat die dorp aanbied, om sodoende weer die bande op te tel.
‘n Week wat ek toe by die huis bly, laat weet ek ‘n klompie vriendinne dat ek graag saam met elkeen van hulle tee wil drink in die week. Toevallig wil ‘n paar van dié wat ek gewhattsapp het, ‘n praatjie bywoon van ‘n ánder vriendin oor persoonlikheidstipes en ons besluit om dit sommer een geleentheid te maak.
Só het die ‘teedrinkers’ ontstaan, omdat ék lus het vir tee! En gesels natuurlik.
Wanneer ek dan wel die week by die huis is, een keer per maand of twee, laat weet ek net dat daar tee gedrink gaan word.
Vandag het almal sommer kom vertel van hulle #Imagine-ervaring en ek het vertel van TPM, ander het ander getuienisse gehad en intussen het ons … tee gedrink natuurlik.
Tog te lekker gesellig en ontspanne en opbouend en glad nie ‘n geskinder. Wat meer wil jy hê?
‹ PreviousPrys opgeëis
Next ›Toe kan Toortsie nie stilbly nie
10 thoughts on “Teedrinkery”
April 11, 2018 om 1:47 nm
Dis lekker….. definitief “My cup of tea.” Lekker gesels, lekker lag!!!
April 11, 2018 om 1:49 nm
Ja man! Heerlik heerlik!
April 11, 2018 om 2:27 nm
Ek het tweekeer ‘n week teedrinksessies saam met verskillende vriendinne. Dis absoluut terapeuties.
April 11, 2018 om 2:38 nm
April 11, 2018 om 2:56 nm
Ek skeep my vriendinne deesdae af, dalk moet ek ook ñ tee-drink by my winkel reël. Bly julle het ñ lekker kuier gehad.
April 11, 2018 om 3:48 nm
Ja, doen dit. Ekdink dit sal lekker wees.
April 12, 2018 om 5:52 vm
Klink heerlik. Ek hoop daar was Toortsie terte by😁🎂
April 12, 2018 om 8:04 vm
Jajaaa, maar ek het dit gemaak! 😁 nie die helpers
April 12, 2018 om 6:06 nm
Gesellig. Ek is nie juis geneig om te kuier nie. Ons sien ons vriende so een of twee keer in drie maande vir ‘n ete of braai en ek moet sê, dis meer terwille van my man as myself. Dalk moet ek leer om tee te drink, maar ek eet liewer roomys saam met my kinders 😄
April 12, 2018 om 6:12 nm
Solank jy dit net geniet. 😁
521,339 ste persoon wat hier inloer! Baie dankie en welkom! Hoop jy loer weer in.